รัฐบาลไทย-ข่าวทำเนียบรัฐบาล-พม. จับมือ Big C เชิญชวนประชาชนร่วมอุดหนุนผลิตภัณฑ์ “ทอฝัน By พม.” จากฝีมือคนไร้ที่พึ่ง คนพิการ สตรีที่อยู่ในภาวะยากลำบาก และผู้เสียหายจากการค้ามนุษย์ ตั้งแต่วันนี้ถึง 19 ต.ค. นี้
วันพฤหัสบดีที่ 12 ตุลาคม 2560
พม. จับมือ Big C เชิญชวนประชาชนร่วมอุดหนุนผลิตภัณฑ์ “ทอฝัน By พม.” จากฝีมือคนไร้ที่พึ่ง คนพิการ สตรีที่อยู่ในภาวะยากลําบาก และผู้เสียหายจากการค้ามนุษย์ ตั้งแต่วันนี้ถึง 19 ต.ค. นี้
พม. จับมือ Big C เชิญชวนประชาชนร่วมอุดหนุนผลิตภัณฑ์ “ทอฝัน By พม.” จากฝีมือคนไร้ที่พึ่ง คนพิการ สตรีที่อยู่ในภาวะยากลําบาก และผู้เสียหายจากการค้ามนุษย์ ตั้งแต่วันนี้ถึง 19 ต.ค. นี้ ณ ศูนย์การค้า Big C Extra สาขาพระราม 4 กทม.
วันนี้ (12 ต.ค. 60) เวลา 14.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดกิจกรรม "Bic C ปันร้าน ทอฝัน ปันยิ้ม” พร้อมด้วยนายอัศวิน เตชะเจริญวิกุล ประธานกรรมการบริหารบริษัท บิ๊กซี ซุปเปอร์เซ็นเตอร์ จํากัด(มหาชน) และประธานเจ้าหน้าที่บริหารและกรรมการผู้จัดการใหญ่ บริษัท เบอร์ลี่ ยุคเกอร์ จํากัด (มหาชน) ให้การต้อนรับ เพื่อประชาสัมพันธ์และจําหน่ายผลิตภัณฑ์ "ทอฝัน By พม.” จากผู้ผลิตที่เป็นคนไร้ที่พึ่ง คนพิการ สตรีที่อยู่ในภาวะยากลําบาก และผู้เสียหายจากการค้ามนุษย์ และโครงการธัญบุรีโมเดล เพื่อฟื้นฟูและพัฒนาคนไร้ที่พึ่ง ระหว่างวันที่ 12 – 19 ตุลาคม 2560 ณ บริเวณหน้าร้านภูฟ้า ชั้น 2 ศูนย์การค้า Big C Extra สาขาพระราม 4 เขตคลองตัน กรุงเทพฯ
พลตํารวจเอก อดุลย์กล่าวว่า กระทรวงการพัฒนาสังคมและความมั่นคงของมนุษย์ (พม.) ได้ดําเนินภารกิจ ที่มุ่งเน้นการพัฒนาศักยภาพการประกอบอาชีพอย่างครบวงจร เพื่อสร้างรายได้ที่มั่นคง สําหรับกลุ่มเป้าหมายของกระทรวง พม. โดยเฉพาะคนไร้ที่พึ่ง คนพิการ สตรีที่อยู่ในภาวะยากลําบาก และผู้เสียหายจากการค้ามนุษย์ โดยได้ดําเนินการผลิตและจําหน่ายผลิตภัณฑ์ภายใต้ชื่อ "ทอฝัน By พม.” เพื่อสร้างกําลังใจและพัฒนาศักยภาพ และทักษะอาชีพในการเป็นทุนประกอบอาชีพเมื่อกลับสู่สังคม อีกทั้งยังได้ดําเนิน "โครงการธัญบุรีโมเดล” โดยกรมพัฒนาสังคมและสวัสดิการ (พส.) เพื่อฟื้นฟูและพัฒนาคนไร้ที่พึ่ง ให้สามารถกลับคืนสู่สังคมอย่างมีคุณค่าและศักดิ์ศรีความเป็นมนุษย์ โดยได้น้อมนําศาสตร์พระราชาตามปรัชญาเศรษฐกิจพอเพียงมาประยุกต์ใช้ ซึ่งได้นําร่องดําเนินการในสถานคุ้มครองคนไร้ที่พึ่งชายธัญบุรี จังหวัดปทุมธานี ต่อมาได้ขยายไปยังสถานคุ้มครองคนไร้ที่พึ่ง 10 แห่ง รวม 11 แห่งทั่วประเทศ ปัจจุบัน มีผู้เข้าร่วมโครงการฯ จํานวน 1,476 คน โดยในจํานวนนี้มีผู้เข้าร่วมโครงการบ้านน้อยในนิคม จํานวน 246 คน สถานประกอบการ จํานวน 29 คน ศูนย์ส่งเสริมและพัฒนาทักษะชีวิต จํานวน 94 คน และกลับคืนสู่ครอบครัว จํานวน 305 คน ทั้งนี้ โครงการดังกล่าวได้รับเงินทุนสนับสนุน จํานวน 1,000,000 ล้านบาท จากนายอัศวิน เตชะเจริญวิกุล ประธานเจ้าหน้าที่บริหาร และกรรมการผู้จัดการใหญ่ บริษัท เบอร์ลี่ ยุคเกอร์ จํากัด (มหาชน) เมื่อเริ่มดําเนินการในปี 2558
พลตํารวจเอก อดุลย์กล่าวต่อไปว่า สําหรับงานครั้งนี้ ได้รับความร่วมมือจากบริษัท บิ๊กซี ซุปเปอร์ เซ็นเตอร์ จํากัด (มหาชน) ในการสนับสนุนพื้นที่จัดจําหน่ายผลิตภัณฑ์ ระหว่างวันที่ 12 – 19 ตุลาคม 2560 ณ บริเวณหน้าร้านภูฟ้า ชั้น 2 ศูนย์การค้า Big C Extra สาขาพระราม 4 กรุงเทพฯ เพื่อประชาสัมพันธ์และจําหน่ายผลิตภัณฑ์ "ทอฝัน By พม.” และโครงการธัญบุรีโมเดล โดยมีกิจกรรมสําคัญ เช่น การประมูลผลิตภัณฑ์เด่น และการสาธิตและจําหน่ายผลิตภัณฑ์จากทั่วประเทศ ทั้งนี้ ขอเชิญชวนประชาชนและทุกภาคส่วนร่วมอุดหนุนผลิตภัณฑ์ "ทอฝัน By พม.” เพื่อเป็นส่วนหนึ่งในการสร้างโอกาส เกียรติ กําลังใจ ให้กับกลุ่มเป้าหมายของกระทรวง พม. ซึ่งเป็นคนไร้ที่พึ่ง คนพิการ สตรีที่อยู่ในภาวะยากลําบาก และผู้เสียหายจากการค้ามนุษย์ เพื่อการพัฒนาสังคมที่เข้มแข็งและเสมอภาคอย่างยั่งยืนร่วมกันต่อไป